**200828**

**Дүниежүзілік мінажат қозғалысы**

***«Содан кейін елшілер бір шақырым жердегі Зәйтүн тауы деген төбеден Иерусалимге қайта оралды. Қалаға кіргеннен кейін олар өздері қонып жүрген жоғарғы бөлмеге көтерілді. Бұлар Петір мен Жохан, Жақып пен Әндір, Філіп пен Тома, Барталмай мен Матай, Әлпей ұлы Жақып пен Діншіл Шимон және Жақып ұлы Яһуда болатын.»***

***(Елшіл. істері 1:12-13)***

250 жыл бұрын Джонатан Эдвардс бүкіл әлемді дүр сілкіндірген ұлы рухани ояну туралы кітап жазды. Өз кітабында бұл Құдайдың адамы таңқаларлық бір болжам жасады. Ол, келесі ұрпақтарды қамтып алатын мінажат қозғалысы шамамен 2000 жылы шегіне жетеді деп болжауға батылы жетеді.

Бұл әйгілі теолог және уағыздаушы өзі 1748 жылы өмір сүрсе де, 2000 жылды неге таңдағаны толығымен анық емес. Бірақ біз бір нәрсеге сенімді бола аламыз: бүгінде, шынымен де, бүкіл дүние жүзі бойынша көптеген мәсіхшілерді қамтитын ғаламдық мінажат қозғалысы бар.

Дэвид Браянт, «Мінажат және мадақ» халықаралық ұйымының негізін қалаушы, былай деп жазады:

 «Соңғы он жыл ішінде біз халықаралық мінажат қозғалысында айтарлықтай дамуды байқадық. Біз өз қалаларымызда қауымдарды жұмылдыруға күш салатын мінажат ететіндердің саны өсіп жатқанын көріп отырмыз. Бағушылардың кездесулері кезіндегі ояныштар болып жатқанына куә болып отырмыз. Әр түрлі деноминациялар мен мәсіхшілік ұйымдарда мінажат етуге деген құлшыныстың пайда болғанын байқап жатырмыз. Мінажат қозғалысы өзінің жаңа формаларын тауып жатыр».

Болып жатқан жайттардың ғаламдық сипатта болып жатқанын Браянттан басқа да адамдар байқап жатыр. Қауым тарихының профессоры және статист Давид Барретт, әлем бойынша шамамен 170 миллион мәсіхшілердің күн сайын бүкіл әлемде ояныш пен ізгі хабарды жеткізу туралы мінажат ететіндерін айтады.

Бұл қозғалыс – кенеттік элементті болжайды, яғни бұл адами ұйымдастырушылықты, жоспарлауды оның пайда болу себебі ретінде қарастыру мүмкіндігін жоққа шығарады. Бұл бүгінде болып жатқан оқиғалардың әділ сипаттамасы ма? Әрине!

Бүкіл әлем бойынша, Құдай арқылы біздің жүректеріміздің тірілуі – бұл, біз көрген ең ұлы құбылыстардың бірі.